Diari Oficial de la Generalitat Valenciana


Sumari del DOGV 8172, del 17-11-2017 (2017/10571)

RESOLUCIÓ de 31 d'octubre de 2017, de la Presidència de la Generalitat, per la qual es revoca l'autorització per a l'exercici del lloc de tresoreria de l'Ajuntament de Calp per funcionari de la corporació degudament qualificat, i s'aprova la classificació del lloc de tresoreria de l'Ajuntament de Calp com reservat a personal funcionari d'Administració local amb habilitació de caràcter nacional pertanyent a la subescala d'intervenció tresoreria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8172

Data del DOGV
:   17-11-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/10115


Data del document
:   31-10-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 d'octubre de 2017, de la Presidència de la Generalitat, per la qual es revoca l'autorització per a l'exercici del lloc de tresoreria de l'Ajuntament de Calp per funcionari de la corporació degudament qualificat, i s'aprova la classificació del lloc de tresoreria de l'Ajuntament de Calp com reservat a personal funcionari d'Administració local amb habilitació de caràcter nacional pertanyent a la subescala d'intervenció tresoreria. [2017/10877]  
  
  
Per Ordre de 18 de maig de 1998, de la Conselleria de Presidència (Diari Oficial de la Generalitat Valenciana número 3278, de 03.07.1998) es va autoritzar l'exercici del lloc de tresoreria de l'Ajuntament de Calp per personal funcionarial de la corporació degudament qualificat.  
Mitjançant un acord plenari de l'Ajuntament de Calp de data 11 de juliol de 2017, es va sol·licitar a la Presidència de la Generalitat la revocació de l'esmentada l'autorització i el manteniment de la classificació del lloc de tresoreria de l'Ajuntament de Calp com reservat a personal funcionari d'Administració local amb habilitació de caràcter nacional pertanyent a la subescala d'intervenció tresoreria.  
Consten en l'expedient les notificacions, de data 17 de juliol de 2017, al personal funcionari que fins a eixe moment havia exercit les funcions de tresoreria, i el resultat d'aquest tràmit.  
Consta també la publicació de l'acord plenari d'11 de juliol de 2017 en Butlletí Oficial de la Província d'Alacant, números 136 i 153, de dates 18 de juliol i 10 d'agost de 2017, respectivament, com també el certificat de la secretaria de l'Ajuntament de Calp, segons el qual l'edicte relatiu a l'acord plenari ha estat exposat en el tauler d'edictes de l'Ajuntament de Calp, i en la pàgina web municipal, des del dia 12 de juliol de 2017 fins al dia 2 d'agost de 2017, i han transcorregut 10 dies hàbils sense que s'hi hagen presentat al·legacions.  
  
Vistos els antecedents indicats, i en virtut del que disposen del que disposen els articles 164.1, 168 i 170 de la Llei 8/2010, de 23 de juny, de la Generalitat, de règim local de la Comunitat Valenciana, com també els articles 2 i 8 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen per a determinades atribucions distints òrgans de l'Administració de la Generalitat (DOGV 7722, 17.02.2016), resolc:  
  
Primer  
Revocar l'autorització per a l'exercici del lloc de tresoreria de l'Ajuntament de Calp per personal funcionari de la corporació degudament qualificat, atorgada per Ordre de 18 de maig de 1998, de la Conselleria de Presidència.  
  
Segon  
Mantindre la classificació del lloc de tresoreria de l'Ajuntament de Calp com reservat a personal funcionari d'Administració local amb habilitació de caràcter nacional pertanyent a la subescala d'intervenció tresoreria.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració pública, no es pot interposar recurs en via administrativa, i això sense perjuí de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que hi estimen oportuna.  
  
València, 31 d'octubre de 2017.- El president, p. d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.